
Introducere 


Finanţele publice au cunoscut, în funcţie de perioadele istorice, diverse 
abordări la nivelul puterii politice, mediului academic şi universitar, specialiştilor în 
domeniu şi cetăţenilor din toate sferele vieţii sociale. 

Pentru puterea politică şi guvernamentală, finanţele publice ca abordare macro 
de elaborare a politicii şi gestionare a banilor publici, reprezintă domeniul cu cea mai 
mare sensibilitate, dar şi cel mai important pentru realizarea tuturor obiectivelor 
politice şi de guvernare indiferent de natura economică sau noneconomică. 

Pentru mediul academic şi universitar analiza ştiinţifică şi abordarea teoretică 
nu poate avea aplicabilitate fără consultarea practică a specialiştilor în domeniu, fără 
exprimarea doctrinară şi contextuală geopolitică şi economică a puterii politico — 
guvernamentale şi fără conştientizarea dorințelor şi specificităților fiecărui popor. De 
asemenea orice dorință şi nevoie de interes public, orice program politic şi orice 
abordare strategică nu poate fi realizată fără consultarea teoretică şi ştiinţifică, fără 
consultarea mediului academic şi universitar şi a literaturii de specialitate. 

Lucrarea de față îşi propune în limite modeste să evidenţieze importanța 
corelației dintre abordarea teoretică în domeniul finanţelor publice şi cea practică la 
nivel macro şi să sublinieze eficienţa actului de guvernare prin intermediul finanţelor 
publice. Bineînţeles, domeniul fiind destul de extins, în carte sunt tratate, în special 
noi abordări legate de contextul actual al României şi de evoluţia sau apariţia unor noi 
instrumente de politică economică. 

Considerăm că puterea guvernamentală are rolul central în domeniul 
finanţelor publice şi că omul reprezintă valoarea supremă a unui popor, şi din acest 
motiv am conştientizat importanța omului în toată substanţa lucrării. Din aceste 
considerente, lucrarea încearcă o abordare nouă a rolului guvernării în gestionarea 
banilor publici, subliniind însă şi aspectele mai puţin pozitive legate de implicațiile 
acesteia. 

Cartea se adresează în primul rând studenţilor Facultăţii de Finanţe, Bănci şi 
Contabilitate din cadrul Universităţii Creştine „Dimitrie Cantemir”, de asemenea celor 
din cadrul Academiei de Studii Economice, cărora le dorim să-şi înţeleagă vocaţia de 
economist ca „doctor al sistemului social — economic” şi să conştientizeze că 


bunăstarea şi sărăcia unei naţiuni ţine de fiecare om în parte, răspunzător fiind în 


special economistul. Lucrarea poate constitui un interes şi pentru specialiştii din 
administraţia publică centrală şi locală. 


Autorii 


CAPITOLUL 1 


ABORDAREA TEORETICO - CONCEPTUALĂ A 
FINANȚELOR PUBLICE 


1.1 Rolul economico-social şi funcțiile finanțelor publice 


Manifestarea libertăţii omului, la nivel individual sau colectiv, în limitele 
admise, impune crearea şi consolidarea unui mediu şi a unui climat corespunzător care 
să asigure echilibrul şi performanţa activității umane indiferent de domeniul de 
acțiune. Alături de mediul pe care ni-l creăm prin relaţiile personale, spațiul de 
manifestare fiind extins iar formele de manifestare fiind dinamice avem nevoie de 
utilități şi facilităţi care să ne ajute în mod direct sau indirect, pe care le putem 
„accesa” individual, dar care să aparţină comunităţii. Vorbim aici de bunurile şi 
serviciile publice, care pot fi „folosite” la nivel local sau naţional. Avem dreptul de 
utilizare şi de folosire a lor, însă nu avem dreptul de proprietate. Dreptul de 
proprietate şi de administrare al bunurilor publice îl are statul. De asemenea, statul are 
obligaţia de a pune la dispoziţia comunităţii bunuri şi servicii publice. De la 
infrastructura de transport până la serviciile poştale, de la energia nucleară până la 
drumurile comunale, statul asigură crearea şi punerea în folosinţă a acestora. Pentru a 
pune în funcţiune şi a asigura aceste bunuri şi servicii, statul are nevoie de finanțare. 
Statul va constitui fonduri, va economisi, va repartiza fondurile în funcţie de priorități, 
le va cheltui şi va analiza eficienţa cheltuielilor efectuate. 

Pentru a cunoaşte modul de constituire a veniturilor unei țări, scopul 
constituirii lor, modalitatea de cheltuire a unor anumite sume pentru atingerea unor 
obiective, trebuie să înțelegem la nivel conceptual — teoretic, mai întâi, rolul şi 
principiile finanțelor ca ştiinţă economică fundamentală. Astfel, ştiinţei finanţelor, 
mai multe şcoli de gândire i-au acordat o importanţă teoretico — conceptuală adaptată 
la situaţia economică socială şi la curentele de gândire din epocă. 

Finanţele au un rol primordial în orice activitate. Proiectele, strategiile şi 
finanţare. Potrivit unor autori, fără ştiinţa finanţelor toate celelalte ştiinţe economice 


nu ar fi decât o sumă de concepte frumoase. Toate ideile încep să aibă un rol în 


bunăstarea umană doar atunci când pot fi finanţate. Un sistem financiar ce operează 
fluent irigă cu banii necesari ideile valoroase. 

Componentă a ştiinţelor economice, finanțele reprezintă un sistem de 
cunoştinţe ştiinţifice, de metode şi tehnici de estimare a necesarului de resurse 
financiare şi a posibilităților de finanțare. De asemenea, ştiinţa finanțelor 
fundamentează căile de echilibrare a bugetelor, de finanţare a deficitelor, de efectuare 
a controlului financiar, prognoza financiară, evaluarea eficienței în domeniul 


financiar. 


Funcţiile finanţelor publice 


Finanţele publice îşi îndeplinesc misiunea prin intermediul unor funcţii 
specifice, dintre care cele consacrate în literatura de specialitate sunt funcția de 


repartiție şi funcţia de control. 


1.2. Elaborarea şi aplicarea politicii în domeniul finanțelor publice 


Politica poate fi definită ca fiind procesul prin care un grup de oameni cu 
opinii şi interese inițial divergente ajung la decizii colective socotite ca fiind 
obligatorii pentru respectivul grup şi impuse ca o linie de conduită comună. Politica 
presupune o diversitate dacă nu despre scopurile ultime, cel puţin despre mijloacele 
optime de ale atinge. 

Înainte de a prelua puterea politică şi guvernamentală, fiecare formaţiune 
politică îşi stabileşte un program politic şi de guvernare. Programul de guvernare în 
perioada pre-electorală este elaborat în funcţie de doctrina politico — economică a 
partidului politic, de interesele economico — sociale ale categoriilor de susţinători, de 
conjunctura internă şi internaţională şi, bineînţeles, în funcție de erorile politico — 
economice ale adversarilor politici. 

Pentru realizarea obiectivelor de guvernare dar şi pentru aplicarea continuă a 
politicilor statului este nevoie de finanţarea publică. Toate politicile publice au nevoie, 
mai mult sau mai puţin, de fonduri publice, ele acţionând întotdeauna, în 


complementaritate, cu politica economico — financiară. 


Politica financiară acționează într-un cadru organizat, pentru elaborarea şi 
aplicarea ei fiind nevoie de o arhitectură instituțională, de o legislație principală şi 
complementară, de instrumente, tehnici şi metode de aplicare, de specialişti în 
domeniu. În elaborarea şi aplicarea ei, politica financiară este realizată prin 


mecanismul financiar. 


Politica financiară este componentă a politicii economice a statului. Alături de 
politica financiară, principalele politici economice sunt: politica comercială, politica 


monetară, politica valutară, politica industrială. 


Capitolul 2 


GESTIONAREA CHELTUIELILOR ȘI RESURSELOR 
FINANCIARE PUBLICE 


2.1. Structura şi factorii determinanți ai cheltuielilor publice 


Cheltuielile publice au destinaţii diverse. Unele cheltuieli ajută la finanţarea de 
către stat a instituțiilor publice, pentru funcţionarea lor. De asemenea, cheltuielile 
publice influențează direct mediul economic şi social. Cheltuielile publice pot fi 
considerate şi instrumente de intervenţie asupra mediului economico — social. Din 
acest punct de vedere, ele trebuie analizate nu doar din punct de vedere al importanţei 
domeniului unde sunt efectuate, ci şi din punct de vedere al impactului pe care îl au 


asupra domeniului respectiv şi al celorlalte domenii complementare. 


Obiectivele de finanţat sunt stabilite de către Guvern. În funcţie de ierarhizarea 


lor şi de abilitatea politico — economică a factorilor de decizie, folosirea banilor 


publici poate contribui la corectarea anumitor disparităţi de dezvoltare, la creşterea 


competitivităţii economice sau se pot crea dezechilibre majore. 


Structura cheltuielilor publice reflectă modul în care sunt orientate resursele 
financiare spre anumite obiective: economice, social — culturale, militare, politice, 
financiare. De asemenea, evoluţia cheltuielilor este dinamică. Din aceste puncte de 
vedere, este necesară cunoaşterea structurii lor după anumite clasificați şi criterii. 

- Clasificarea administrativă. 
- Clasificarea economică. 
- Clasificarea funcţională. 


- Clasificaţia financiară 


În optimizarea lor, cheltuielile publice depind de următorii factori: 


Factori demografici 
Factori economici 
Factori sociali 


Factori militari 


VY vYv yYv Y 


Factori istorici Şi politici 


2.2. Eficienţa cheltuielilor publice 


Eficienţa cheltuielilor publice exprimă raportul determinat între efectele 
comensurabile sau estimative, obtenabile pe seama obiectivelor finanţate de către stat 


şi eforturile financiare (consumul de resurse financiare). 


2.3. Structura resurselor financiare publice 


Factorii care determină creşterea resurselor financiare sunt de natură diversă: 
Factorii economici 
Factorii sociali 


Factorii demografici 


YV vV Y Y 


Factorii politici şi militari 


Resursele financiare publice pot fi grupate după anumite criterii: 
= În funcţie de conținutul economic 

= În funcţie de structura organizatorică a statelor 

= În funcţie de sistemul de bugete 

= În funcţie de ritmicitatea încasărilor: 


= În funcție de proveniența resurselor 


2.4. Rolul impozitelor şi taxelor în asigurarea obiectivelor de interes public 


Rolul impozitului poate fi de natură: 
= Financiară 
= Economică 


a Socială 


Elementele impozitului cuprind: 
- Subiectul impozitului. 

- Obiectul impozitului 

- Sursa impozitului 

- Unitatea de impunere 

- Cota impozitului. 


- Termenul de plată 


2.5. Taxele vamale — resursă financiară publică şi instrument de protecţie a 


economiei naționale 


Comerţul liber a reprezentat un ideal spre care trebuie să tindă statele, 
deoarece, aşa cum au fost prezentate în teoriile şi modelele privind comerţul 
internațional, autorii acestora au considerat că un comerţ liber este o soluție mai bună 
decât oricare alte măsuri de politică comercială promovate de către guverne. Dar cu 
toate acestea, deşi în cadrul abordărilor teoretice eficiența comerțului liber este 


evidentă, foarte puţine ţări s-au apropiat de starea de comerţ liber, toate statele lumii 


intervenind în comerțul exterior prin politici comerciale autarhice, protecționiste sau 


liberale. 


În aplicarea politicii vamale, guvernul foloseşte norme și reglementări 
naţionale, stabilite prin lege sau alte acte normative, norme şi reglementări vamale şi 
comerciale regionale sau internaționale. De asemenea, având în vedere complexitatea 
politicii vamale, domeniul de aplicare, dinamica acesteia, pentru facilitarea aplicării 


acesteia sunt folosite norme şi decizii interne emise de administraţia vamală naţională. 


Tariful vamal este un nomenclator care cuprinde mărfurile de import 
clasificate şi codificate după origine, grad de prelucrare, şi taxele vamale exprimate 


ad valorem, specific sau mixt. 


CAPITOLUL 3 


POLITICA FINANCIARĂ ȘI ARHITECTURA 
INSTITUŢIONALĂ ÎN ROMÂNIA 


3.1. Cadrul juridic şi instituțional privind finanţele publice 


In România, instituţia cu rol în gestionarea resurselor financiare publice este 


reprezentată de Ministerul Finanţelor Publice. 


Agenţia Naţională de Administrare Fiscală îşi desfăşoară activitatea în 
domeniul impozitelor, taxelor, contribuţiilor şi al altor venituri bugetare, pentru care este 
competentă potrivit legii, prin intermediul procedurilor de gestiune, colectare, control fiscal, 
soluționare a contestaţiilor şi dezvoltarea unor relaţii de parteneriat cu contribuabilii, 


inclusiv prin acordarea de servicii de asistență. 


Garda Financiară este instituţie publică de control, cu personalitate juridică, 
care exercită controlul operativ şi inopinat privind prevenirea, descoperirea şi 
combaterea oricăror acte şi fapte din domeniul economic, financiar şi vamal, care au 
ca efect evaziunea şi frauda fiscală, organizată ca organ de specialitate al 


administraţiei publice centrale în subordinea Ministerului Finanţelor Publice. 


Curtea de Conturi este instituția supremă de control financiar asupra modului 
de formare, administrare şi de întrebuințare a resurselor financiare ale statului şi ale 
sectorului public. Curtea de Conturi exercită şi atribuţii jurisdicționale în condițiile 


prezentei legi. 


Autoritatea Naţională a Vămilor 


În aplicarea politicii vamale, Autoritatea Naţională a Vămilor exercită, în 
principal, atribuţii de aplicare în domeniul vamal a măsurilor specifice rezultate din 
legislația comunitară, naţională şi internaţională. 

Structurile centrale şi regionale ale Autorităţii Naţionale a Vămilor urmăresc şi 
supraveghează respectarea legislaţiei vamale pe întreg teritoriul ţării şi exercită 
controlul specific potrivit reglementărilor în vigoare, iau măsuri de prevenire şi 
combatere, în conformitate cu reglementările legale în vigoare, a oricăror infracţiuni şi 


contravenţii în domeniul vamal 


3.2. Etapele şi procedurile procesului bugetar în România 


În desfăşurarea procesului bugetar pot fi identificate următoarele principale 
etape: 
a. Elaborarea bugetelor 
b. Aprobarea bugetelor 


c. Execuţia bugetară. 


CAPITOLUL 4 


IMPLICAȚIILE ADOPTĂRII TARIFULUI VAMAL 
COMUN DE CĂTRE ROMÂNIA 


4.1. Implicaţiile implementării şi aplicării măsurilor de politică vamal-comercială 


comună 


Adoptarea tarifului vamal comun şi a politicii comerciale comune, la 
momentul anului 2007, au fost pregătite de către ţara noastră împreună cu Uniunea 
Europeană, în special prin respectarea prevederilor din Acordul de Asociere şi 
cerinţelor din documentele de poziție ale Capitolelor de negociere privind Uniunea 
Vamală şi Relaţiile Externe. 

După aderare, România nu mai beneficiază în Uniunea Europeană de statutul 
de ţară în curs de dezvoltare. 

Relaţiile comerciale ale României cu ţările AELS (EFTA) sunt armonizate, 
conform Acordului de comerţ liber România — ţările AELS, din 1993. 

Adoptarea politicii comerciale comune de către România, presupune costuri şi 
avantaje. 

Eliminarea taxelor vamale, la importurile de produse industriale la 1 ianuarie 
2002, a produs deficite la bugetul de stat, de asemenea acelaşi lucru s-a petrecut şi 


pentru importul produselor agricole, la momentul aderării. 


4.2 Aspecte generale privind vulnerabilitățile ramurilor economice 


Contextul actual al crizelor structurale extinse şi contagierea multor economii 
determină abordarea acestei probleme în fiecare context economic şi în fiecare 
prelegere de natură economică. 

Desigur în abordarea fiecărei probleme negative se începe cu cauza. Criza 
economica trebuie abordată mai întâi teoretic - conceptual, trebuie mai întâi să 


conştientizezi latura crizei, expertizată şi nuanţată ştiinţific. 


CAPITOLUL 5 


IMPLICAŢII ALE FONDURILE STRUCTURALE ŞI DE 
COEZIUNE - PENTRU ROMÂNIA 


5.1. Absorbția fondurilor europene de către România 


În contextul actual al crizei economice extinse și al calităţii României de 
membră a Uniunii Europene, fondurile europene postaderare pot contribui salvator la 
ameliorarea şi rezolvarea multor probleme de dezvoltare în scopul apropierii de 
nivelul de dezvoltare al ţărilor membre dezvoltate. 

Banii europeni nu se obţin uşor, trebuie să ai un proiect foarte bun care să fie 
în concordanță cu toate criteriile şi exigenţele europene în domeniu. Dar cel mai 
important este ca investiţia finanțată să corespundă nevoilor de dezvoltare şi 


specificului zonei în care se realizează proiectul. 


5.2. Alocarea Instrumentelor structurale în România — definiţii, tipologie, aspecte 


procedurale şi tehnice 


Pentru gestionarea eficientă a banilor care vin de la Uniunea Europeană, bani 
de aproximativ patru ori mai mulți decât în perioada de pre-aderare, au fost elaborate 
la nivelul instituţiilor de resort documente programatice. 

În dezvoltarea social — economică a României, fondurile externe cu finanţare 
nerambursabilă, devenite fonduri publice naţionale, pot juca un rol important în 
reducerea decalajelor dintre România şi ţările membre. 

O problemă care se pune este cea a gradului de absorbţie şi a corectării şi 
eliminării blocajelor şi disfuncționalităților ce pot afecta implementarea proiectelor cu 


finanțare externă. 


5.3. Arhitectura instituţională în domeniul gestionării instrumentelor structurale în 


România 


Autoritatea de management este organismul public care asigură gestionarea 
asistenţei financiare din instrumentele structurale. La nivelul Ministerului Finanţelor 
Publice s-a constituit o autoritate de management pentru Cadrul de sprijin comunitar 
iar în cadrul ministerelor câte o autoritate de management pentru fiecare program 
operațional. 

Comitetul de monitorizare este organismul care asigură coordonarea 
instrumentelor structurale, precum şi urmărirea eficacității şi calității implementării 
asistenței comunitare, modul de utilizare şi impactul acesteia, cu respectarea 


prevederilor comunitare în materie. 


Capitolul 6 
IMPLEMENTAREA PROGRAMELOR STRUCTURALE 
ÎN ROMÂNIA ŞI MANAGEMENTUL PROIECTELOR 
CU FINANȚARE EUROPEANĂ 


= Programul Operaţional Sectorial Dezvoltarea Resurselor Umane 


Obiectivul general constă în dezvoltarea capitalului uman şi creşterea 
competitivităţii pe piața muncii, prin asigurarea egalității de şanse pentru învăţarea pe 
tot parcursul vieţii, dezvoltarea unei pieţe de muncă moderne, flexibile şi incluzive, 


care să conducă, până în 2013, la o ocupare durabilă a 900.000 de persoane. 


oo suxuse 


= Programul Operaţional Sectorial Creşterea Competitivităţii Economice 


Obiectivul general este determinat de creşterea productivităţii întreprinderilor 
româneşti pentru reducerea decalajelor faţă de productivitatea medie la nivelul UE. 
Ținta este o creştere medie anuală a productivității de cca. 5,5 % până în 2015. 


Aceasta va permite României să atingă un nivel de aproximativ 55% din media UE. 


= Programul Operaţional Sectorial de Transport 


Obiectivul general este determinat de promovarea în România a unui sistem 
de transport care să permită deplasarea rapidă, eficientă şi în condiţii de siguranță a 
persoanelor şi bunurilor, la servicii de un nivel corespunzător standardelor Europene, 


la nivel naţional, în cadrul Europei, între şi în cadrul regiunilor României. 


= Programul Operaţional Sectorial de Mediu 


Obiectivul general constă în îmbunătăţirea standardelor de viață ale 
populaţiei şi a standardelor de mediu, vizând, în principal, respectarea acquis-ului 
comunitar de mediu precum şi reducerea decalajului existent între Uniunea Europeană 
şi România în ceea ce priveşte standardele de mediu, luând în considerare două 
obiective pe termen lung: asigurarea accesului la utilităţile publice de bază şi 


îmbunătăţirea calității mediului. 
= Programul Operaţional Sectorial Dezvoltarea Capacităţii Administrative 
Obiectivul general contribuie la realizarea obiectivelor naţionale şi ale 


Uniunii Europene de a obţine progresul în dezvoltarea socio-economică potrivit 


obiectivelor de coeziune şi convergenţă. 


= Programul Operaţional Regional 


Obiectivul general al celui mai important program ca extindere constă în 
creşterea economică mai accelerată a regiunilor slab dezvoltate, astfel încât raportul 
între cea mai dezvoltată şi cea mai slab dezvoltată Regiune, în termeni de PIB, să nu 
se mărească în perioada de programare, față de situația existentă în prezent (ultimul 


an pentru care există date statistice). 


= Programul Operaţional Sectorial Asistenţă Tehnică 


Obiectivul general constă în asigurarea unui proces de implementare a 
instrumentelor structurale în România în conformitate cu principiile şi regulile de 
parteneriat, programare, evaluare, comunicare, management, inclusiv management 
financiar, monitorizare şi control pe baza responsabilităților împărțite între Statele 
Membre şi Comisia Europeană, conform prevederilor din Regulamentul General 
privind Fondul European de Dezvoltare Regională, Fondul Social European şi Fondul 


de Coeziune. 


Capitolul 7 


DATORIA EXTERNĂ ȘI ARHITECTURA 
INSTITUŢIONALĂ ÎN DOMENIUL FINANȚELOR 
INTERNAȚIONALE 


7.1. Rolul instituțiilor financiare internaţionale în acordarea împrumuturilor 


externe 


Banca Mondială 

Banca Mondială! reprezintă una dintre cele mai importante surse financiare şi 
de cunoştinţe de pe întreg Globul, în scopul sprijinirii statelor aflate în tranziție şi în 
curs de dezvoltare. 


Fondul Monetar Internaţional 


Fondul Monetar Internaţional? (FMI) este o instituţie financiară internaţională 


care reuneşte 185 de țări membre. FMI a fost înfiinţat în iulie 1945, în urma 


Conferinţei Naţiunilor Unite de la Bretton Woods (SUA). 


Banca Europeană pentru Reconstrucţie şi Dezvoltare 


Banca Europeană pentru Reconstrucţie şi Dezvoltare? (BERD) a fost înființată 


în 1991, în scopul susţinerii dezvoltării sectorului privat într-un mediu democratic, în 


țările foste comuniste. 


! Analiză documentară având ca sursă site-ul oficial al Băncii Mondiale: http://web.worldbank.org 
? Analiză documentară având ca sursă site-ul oficial al Fondului Monetar Internaţional: www.imf.org 
3 Analiză documentară având ca sursă site-ul oficial al BERD: www.ebrd.org 


Banca Europeană de Investiţii 


Banca Europeană de Investiţii (BEI) este instituţia finanţatoare a Uniunii 
Europene (UE) şi a fost creată în anul 1958 prin Tratatul de la Roma. Acţionarii 
băncii sunt statele membre ale Uniunii Europene. Contribuţia fiecărui stat membru la 


capitalul băncii este calculată în funcţie de PIB. 


Banca de Dezvoltare a Consiliului Europei 


Banca de Dezvoltare a Consiliului Europei (BDCE), cea mai veche instituţie 
financiară multilaterală din Europa, a fost înfiinţată în anul 1956, ca instrument al 


politicii sociale a Consiliului Europei. 


7.2. Abordarea teoretică privind datoria publică a României 


În vederea înțelegerii modului de reglementare, naştere, contractare şi 
rambursare a datoriei publice, interne sau externe, este necesară cunoaşterea 
termenilor de bază şi a instrumentelor metodologice. 

Datoria publică guvernamentală reprezintă totalitatea obligaţiilor financiare 
interne şi externe ale statului, la un moment dat, provenind din împrumuturile 
contractate direct sau garantate de Guvern, prin Ministerul Finanţelor Publice, în 


numele României, de pe pieţele financiare 


7.3 Indicatori de analiză ai datoriei publice 


1. Structura datoriei publice 


2. Gradul de îndatorare 


3. Indicatori de analiză pentru aprecierea datoriei publice interne 


3.1. Mărimea absolută a datoriei publice interne. 
3.2. Serviciul datoriei publice (SDI) interne 


3.3 Ponderea datoriei publice interne în produsul intern brut 


3.4 Ponderea dobânzilor aferente datoriei publice interne în produsul intern 
brut 

3.5 Ponderea serviciului datoriei publice interne în produsul intern brut 

3.6 Ponderea serviciului datoriei publice interne în totalul cheltuielilor 
publice 


3.7 Mărimea medie pe locuitor a serviciului datoriei publice interne 


4. Indicatori de analiză pentru aprecierea datoriei publice externe 


4.1 Mărimea absolută a datoriei publice externe 

4.2 Serviciul datoriei publice externe (SDPE) 

4.3 Ponderea datoriei publice externe în produsul intern brut 

4.4 Ponderea datoriei publice externe în exporturi 

4.5 Ponderea serviciului datoriei publice externe în totalul cheltuielilor 
publice 

4.6 Ponderea serviciului datoriei publice externe în produsul intern brut 

4.7 Ponderea serviciului datoriei publice externe în exporturi 


4.5 Mărimea medie pe locuitor a serviciului datoriei publice externe 


Capitolul 8 


ADOPTAREA MONEDEI UNICE EUROPENE - 
IMPLICAȚII POSTADERARE PENTRU ROMÂNIA 


8.1 Arhitectura instituțională monetară europeană 


Integrarea monetară reprezintă un factor al coeziunii economice şi sociale 
dintre statele membre ale Uniunii Europene, dintre care face parte şi România 
începând cu 1 ianuarie 2007. Succesul Pieței Comune se bazează, în principal, pe 


convergenţa politicilor monetare ale statelor membre. 


„Integrarea monetară” este denumirea procesului de formare a unei zone 


monetare, a unui spațiu în care monedele mai multor ţări sunt fie legate între ele în 


mod irevocabil sau fiecare monedă se leagă irevocabil de o monedă „ancoră" pe baza 
unui anumit raport, fie monedele naţionale sunt înlocuite cu o singura monedă, care va 
fi folosită în întreaga zonă. Atât într-un caz, cât şi în celălalt, ne aflăm în faţa unui 


PR EEST 
proces de unificare monetară.” 


Cadrul instituțional al Sistemului European al Băncilor Centrale (SEBC) 


Sistemul European al Băncilor Centrale (SEBC) cuprinde Banca Central 
Europeană (BCE) şi băncile centrale/naționale ale statelor membre ale Uniunii 


Europene, indiferent dacă ele au adoptat sau nu moneda unică europeană. 


Eurosistemul include BCE si băncile centrale naționale doar ale statelor 


membre care au adoptat euro. 


8.2. Costurile şi beneficiile unei monede unice europene 


Economiştii iau în considerare patru criterii primordiale pe care unul sau mai 
multe state trebuie să le îndeplinească pentru a realiza o zonă monetară optimă: 
1. intensificarea schimburilor comerciale şi creşterea gradului de liberalizare a 
comerțului; 
2. realizarea simetriei ciclurilor de afaceri; 
3. înregistrarea unui grad ridicat de mobilitate a forței de muncă; 


disiparea riscului prin intermediul politicii fiscale. 


8.3. Argumente pro şi contra adoptării monedei euro în România 


Experții BNR au realizat o serii de studii comparative cu privire la situația 
țărilor care utilizează moneda unică europeană şi situația României şi au prezentat 
câteva argumente pro şi contra utilizării euro: 


a) Argumente pro euro: 


* Maria Bârsan, „Integrare economică europeană”, Editura Tribuna Economică, Bucureşti, 1994 


e Asigurarea unui climat de afaceri stabil şi creşterea încrederii investitorilor 
străini pe piața românească. 

e BNR apreciază că reducerea dobânzilor la împrumuturile externe spre 
niveluri similare cu cele din zona euro este foarte importantă pentru ţări care au 
costuri bugetare mari cu dobânzile (Ungaria şi Polonia), datorită, în primul rând, 


datoriei publice semnificative; 


b) Argumente împotriva euro: 

e Efectul Balassa-Samuelson” şi necesitatea convergenţei reale; 

e Existenţa unor şocuri asimetrice într-o economie încă nesincronizată precum 
cea a României; 

e Oaltăcauză care ar putea împiedica adoptarea timpurie a monedei unice de 
către România o reprezintă posibila opoziție a Comisiei Europene sau a Băncii 


Central Europene. 

PARTENERIATUL PUBLIC-PRIVAT - IMPLICAȚII 
ASUPRA GUVERNĂRII ECONOMICE 


9.1. Repere teoretice privind parteneriatul public-privat (PPP) 


În România primele structuri de parteneriat public-privat (PPP) s-au format 
ad-hoc la nivel naţional începând cu perioada anilor '90, cu prilejul elaborării unor 


strategii sectoriale ori naţionale (Strategia Naţională de Dezvoltare Durabilă - 1999, 


5 Efectul Balassa-Samuelson arată că economiile care sunt caracterizate în mod sistematic de nivele mai înalte 
ale productivităţii tind să aibă şi monede care sunt în termeni nominali mai „scumpe” decât cele ale ţărilor mai 
puţin productive. O altă implicaţie a acestui efect este aceea că o diferenţă de productivitate între o ţară cu un nivel 
scăzut al veniturilor şi una cu un nivel înalt al veniturilor determină apariţia unei inflaţii rezultată din procesul de 
„ajungere din urma”. Această inflaţie nu poate fi legată de dezechilibrele din economie, ci ea doar oglindeşte faptul 
că un proces de ajungere din urmă a productivităţii implică în acelaşi timp o ajungere din urmă a preţurilor, 
inclusiv a salariilor. 


Strategia de Dezvoltare Economică pe Termen Mediu - 2000), precum şi ca structuri 
instituţionalizate, cum sunt Comisia Tripartită şi Consiliul Economic şi Social. Aceste 
parteneriate au contribuit treptat la realizarea unui mediu de cooperare între actorii 
sociali şi cei politici şi de multe ori, au jucat şi încă mai joacă rolul de legitimare a 
unei acțiuni politice, fiind mai puţin implicate în procesul decizional sau de 
monitorizare a politicilor. De asemenea, se întâlnesc forme de parteneriat public- 


privat între stat şi parteneri locali pentru lucrări de infrastructură. 


9.2. Tipuri de parteneriate public privat 


În funcţie de sistemul administrativ existent, de stadiul descentralizării 
serviciilor publice şi nivelul dezvoltării capitalului social se pot distinge următoarele 
tipuri de parteneriat public privat:S 

a) Parteneriatul de tip „orizontal” 


b) Parteneriatul de tip „vertical 


Principalele forme juridice ale parteneriatului conform practicii 
internaționale şi legislației româneşti sunt: 
1) Preluarea de către stat a unei societăţi ori achiziționarea de acțiuni într-o 
societate comercială; 
2) Joint Ventures 
3) Achiziţia publică (public procurement). 
4) Contracting out 


5) Concesiunea 


€ „Parteneriat public privat - soluții pentru un mai bun management al comunităţilor locale din 
România”, Institutul pentru Politici Publice Bucureşti 

7 „Parteneriat public privat - soluţii pentru un mai bun management al comunităţilor locale din România 
”, Institutul pentru Politici Publice Bucureşti. 


9.3. Rolul Parteneriatului Public Privat în crearea de bunuri publice 


Principalul scop al parteneriatului dintre administrația publică şi partea privată 


îl reprezintă crearea de bunuri publice. 


9.4. Parteneriatul public - privat - implicaţii social — economice pentru România 


Ca o concluzie a acestui capitol se poate spune că în România Parteneriatul 
Public Privat se află într-o fază incipientă, mai ales în realizarea unor investiţii de 
interes general. 

Motivul principal pentru care sectorul privat se fereşte să recurgă la acest tip 
de parteneriat l-a reprezentat amploarea lucrărilor care trebuie realizate şi riscurile 
aferente în raport cu remunerarea financiară relativ redusă. Constrângerile de ordin 
financiar ţin de două variabile: forţa financiară scăzută a sectorului privat şi gradul de 
acoperire a riscului financiar. După cum se poate observa din experienţa anilor 
anteriori, această problemă se poate realiza prin asigurarea unui mediu de afaceri 


prielnic pentru încurajarea investiţiilor şi nu prin acordarea de facilități fiscale. 


Capitolul 10 


POSIBILITĂŢI DE FOLOSIRE EFICIENTĂ A 
BANILOR PUBLICI PRIN INSTRUMENTELE 
GUVERNĂRII ELECTRONICE 


10.1. Abordarea teoretico — conceptuală privind guvernarea electronică 


Unul dintre cele mai ambiţioase planuri ale Uniunii Europene este legat de 
Noua Economie, fiind vorba de eEuropa, adică informatizarea vechiului continent, 
punerea în rețea a statelor membre UE, întreprinderi şi populaţie. Aceasta presupune 
construirea unui sistem de reţele între persoane şi/sau organizații, adoptarea sistemului 
de vânzare-cumpărare, educaţie, informatizare, ajungându-se chiar până la propunerea 


de a se realiza alegeri electorale prin intermediul noii tehnologii. 


10.2. Achiziţii publice prin licitaţii electronice — posibilități de cheltuire eficientă a 


banilor publici 


Țările industrializate au lansat mai multe programe pentru a sprijini ţările în 
curs de dezvoltare în efortul lor de a se integra în fluxul internaţional de informații. 
Utilizarea Internetului şi extinderea utilizării comunicaţiilor şi a tehnologiei 
informației permit popoarelor să se dezvolte şi să aibă acces la cunoştinţele existente 
pe plan mondial. Inovația este diseminată mai repede, acest fapt conducând la progres 
economic şi la o mai bună calitate a vieții. 

Tehnologia Informaţiei şi Comunicaţiile au devenit factori critici de succes 


pentru democraţie, educaţie şi creştere economică. 


Capitolul 11 
INSTRUMENTE GUVERNAMENTALE DE PROTECȚIE 
ÎMPOTRIVA DUBLEI IMPUNERI 


11.1. Repere teoretice privind dubla impunere 


Datorită progresului tehnologic, fenomenul de maximizare a veniturilor s-a 
accelerat la scară internaţională. După cum se ştie, taxele şi impozitele reprezintă 
principala sursă de venit a autorităților statului. Ținând cont de aceste două axiome, 
putem să deducem efectul bulgărelui de zăpadă care antrenează sectorul public şi pe 
cel privat. Chiar dacă în alt capitol a fost ilustrată eficiența parteneriatului public 
privat, cei doi actori se găsesc de cele mai multe ori în raporturi diferite: statul 
încearcă să perceapă taxe şi impozite pentru a mări bunăstarea naţiunii, iar mediul 
privat doreşte maximizarea veniturilor nete. Globalizarea economiei determină şi 
globalizarea veniturilor persoanelor juridice şi fizice. Autorităţile statelor, în aceste 
condiţii, recurg la impozitarea totală a veniturilor persoanelor juridice şi a celor fizice 
rezidente ale statelor respective, dar şi a veniturilor obținute de persoanele nerezidente 


pe teritoriul statului luat în considerare. 


Se ajunge, astfel, ca anumite venituri să fie impozitate atât în statul de origine 
(la sursă), cât şi în cel de destinaţie, fapt ce ar împiedica dezvoltarea ulterioară a 
raporturilor dintre state. În condiţiile acestea, eliminarea sau cel puţin limitarea acestui 
fenomen sunt necesare pentru buna desfăşurare a activităților economice producătoare 


de profit. 


11.2. Metode pentru evitarea dublei impuneri 


Pentru evitarea propriu-zisă a dublei impuneri, în practica fiscală se aplică în 


principal două metode:* 


5 Acest aspect ţine de politica abordată: fiscalitate redusă sau fiscalitate ridicată. 
” ONU, „Convenţia model pentru eliminarea dublei impuneri în relaţiile dintre statele dezvoltate şi 
statele în curs de dezvoltare”, capitolul V, Art. 23 A şi art. 23 B. 


1. Metoda scutirii 
a) Scutirea totală 
b) Scutirea progresivă 
2. Metoda creditării 
a) Creditarea „ordinară” a impozitului 


b) Creditarea „totală” a impozitului 


11.3. Reglementări internaţionale şi naţionale cu privire la dubla impunere 


Particularităţile politicilor fiscale, diversificarea sistemelor fiscale naționale 
precum şi utilizarea impozitelor ca pârghii de stimulare sau limitare a unor activități 
economice au determinat apariţia şi, pe parcurs, amplificarea dublei impuneri 
internaţionale. Odată cu diversificarea schimburilor comerciale şi globalizarea 


economiei s-a pus şi problema reglementării dublei impuneri. 


Instrumentele prin care se luptă împotriva dublei impuneri sunt reprezentate de 
măsurile legislative unilaterale precum şi de negocierea de convenţii bilaterale sau 


multilaterale cu statele partenere. 


Capitolul 12 
TREZORERIA STATULUI 


12.1. Trezoreria statului: concept 


Trezoreria statului reprezintă „un sistem unitar şi integrat prin care statul asigură 
efectuarea operaţiunilor de încasări şi plăți privind fondurile publice, inclusiv cele 


privind datoria publică” °. 


Termenul de trezorerie este folosit în două sensuri: 
- casierie propriu-zisă a statului; 


- administrație publică. 


12.2. Funcțiile Trezoreriei statului 


Trezoreria statului îndeplineşte două funcții tradiționale: casier public şi 
bancă a statului. Aceste funcții se bazează pe două principii: centralizarea fondurilor 


publice şi gestionarea fondurilor publice. 


12.3. Organizarea şi funcţionarea Trezoreriei statului 


Trezoreria este organizată şi funcţionează ca un sistem unitar atât la nivelul 
central, în cadrul Ministerului Finanţelor Publice, cât şi la nivelul unităţilor teritoriale 
ale Ministerului Finanţelor Publice, în cadrul direcțiilor generale al finanţelor publice 


din subordinea Agenţiei Naţionale de Administrare Fiscală. 


10 Ordonanţă de Urgenţă nr.146 din 31 octombrie 2002 privind formarea şi utilizarea resurselor derulate 
prin trezoreria statului, publicată în Monitorul Oficial nr. 824 din 14 noiembrie 2002, art.1, lit.a 

CRIZELE ECONOMICO - FINANCIARE - 
MODALITĂȚI DE CORECTARE PRIN POLITICI 
ECONOMICO - FINANCIARE ALE STATULUI 


13.1 Implicații economice ale politicilor publice 


Scopul şi motivaţia principală a cheltuielilor publice reprezintă un catalizator 
în procesul de adoptare a deciziilor sociale. Obiectivul lor este de fapt, facilitarea 
repartiției eficiente a resurselor societății. Când pieţele funcţionează normal, interesul 


individual conduce la o alocare eficientă a resurselor. 


Eficienţa actului de guvernare constă într-o dualitate: corelarea dintre politicile 
macroeconomice şi instrumentele corespunzătoare. Acestea se definesc în: 
e Politici monetare şi de credit 
e Politici de cheltuieli publice 


e Politici fiscale 


13.2. Modalităţi de corectare a crizei datoriei externe 


Datoria publică prin definiție este suma datoriilor publice locale şi 
guvernamentale. Datoria guvernamentală acoperă obligaţiile financiare interne şi 
externe, într-un anumit moment. Acestea apar din împrumuturile contractate direct 
sau garantate de guvern, prin Ministerul Finanţelor Publice în numele României de pe 
pieţele financiare. Datoria publică locală cuprinde totalitatea obligațiilor financiare 
interne şi externe ale autorităţii administraţiei publice locale, la un moment dat, 
provenind din împrumuturi contractate direct sau garantate de acestea de pe pieţele 


" P 11 
financiare. 


1! Legea datoriei publice nr. 313/28.06.2004 publicată în MO, Partea |, nr. 577, art. 2 


13.3 Tendinţe ale crizelor economice financiare în noul context internaţional 


Conceptele tematice ale politicilor publice şi posibilitatea de a le transforma în 
aspecte palpabile sunt adesea alterate de constrângerile economice pe termen scurt ce 
determină nerespectarea regulilor teoretice. 

Noul context internațional este caracterizat de pragmatismul principiilor 
generale, acestea fiind constrânse de eşecurile electorale şi de obiectivele economice 
pe termen mediu si lung. 

Ţările în dezvoltare sunt caracterizate printr-o slabă reglementare a pieţelor 
financiare, de unde rezultă adesea un nivel ridicat de activităţi speculative. 

Succesiunea crizelor din ultimele decenii atât în Asia cât şi din America de 
Sud, a definit crizele financiare ca fiind un rezultat inevitabil al procesului de 
globalizare. Unii analişti consideră că problema care stă în spatele acestor analize este 
în fapt deteriorarea calităţii managementului financiar. Expunerea pe pieţele 
internaţionale de capital au generat aceste crize până la un nivel incontrolabil, fapt ce 
conduce la reducerea ritmului de creştere înregistrat în aceste zone care nu ar fi avut o 


asemenea amploare fără existenţa impulsurilor financiare determinate de globalizare. 

IMPLICAȚIILE PUTERII POLITICE ŞI 
GUVERNAMENTALE ÎN GESTIONAREA EFICIENTĂ A 
BANILOR PUBLICI 


14.1. Abordarea libertăţii şi proprietăţii în finanțe publice 


Considerăm că în orice abordare strategică, şi orice abordare strategică implică 
fonduri publice consistente, trebuie luată în considerare relaţia contextuală identitate 
culturală - abordare politică - abordare economică - poziţionare geopolitică. 

În ceea ce priveşte definirea obiectivului general şi al celor specifice, trebuie 
pornit de la definirea problemei actuale la nivelul economiei naţionale, identificarea 
cauzelor şi a scopului, prin pozitivarea problemei, iar apoi se pot găsi soluţiile, adică 
liniile directoare care trebuie urmate. 

De asemenea, obiectivele strategice să fie bine relaționate, conceptele să fie 
adresabile situaţiei actuale a României, măsurile propuse să fie aplicabile şi adaptabile 
pentru România. Nu este recomandat ca într-o strategie de dezvoltare social - 
economică să fie menţionate doar modele şi soluții sofisticate cu experimentare şi 


aplicare în limitele unui laborator. 


14.2. Eficienţa actului de guvernare prin finanţe publice 


Guvernarea economică este un mecanism complex prin care puterea executivă 
proprii. Administraţia publică îndeplineşte un rol economic important în toate ţările, 
în funcţie de anumite criterii şi conjuncturi. 

Pentru realizarea obiectivelor de guvernare, guvernul aflat la putere elaborează 
acte normative noi pentru politicile publice existente, asigură continuitatea aplicării 
angajamentelor interne şi externe pentru politicile existente, elaborează şi aplică 


politici publice noi. 

